สวัสดีค่ะทุกคน บล็อคนี้จ๊ะจ๋าจะพาไปอิ่มอร่อยกันที่ร้าน Sab Bar by Sansab 
ร้านตั้งอยู่ในโครงการ J Avenue, ซอยทองหล่อ 13 อยู่ตรงกันข้ามกับร้าน After You
เปิด 12:00 - 24:00 น.

มีป้ายเมนูแนะนำอยู่หน้าร้าน มีทั้งโต๊ะอินดอร์และเอาท์ดอร์นะคะ เผื่อใครอยากนั่งข้างนอกชิลๆ
บรรยากาศภายในร้านคือนั่งทานอาหารแซ่บๆแบบเย็นๆ มีประมาณ 15 โต๊ะ 
เพดานเก๋ไก๋ตกแต่งไฟด้วยชื่อ Sab ใครเป็นสาวแซ่บต้องนั่งมุมนี้แล้วถ่ายนะ อิอิ

Kick Off : 
เป็น Signature Cocktail ของทางร้านค่ะ รสเปรี้ยวนิดๆหวานหน่อยๆ อร่อยดี ดื่มแล้วสดชื่น

Midori Splice :
แก้วนี้รสหวานหอมเหมือนกำลังทานขนมเลยค่ะ

Mojito : 
โมจิโต้แก้วนี้รสชาติกำลังพอดีเลยค่ะ แอลกอฮอลไม่แรงไป รสเปรี้ยวก็พอดี 

ยำมาม่าโป๊ะแตก :
เส้นมาม่าเหนียวนุ่มคลุกเคล้าเครื่องยำรสจัด มีกุ้งตัวโตๆ หมึกสดๆเต็มเลย รสชาติเผ็ดไม่มากจนเกินไป รสเปรี้ยวหวานกำลังดีค่ะ เป็นเมนูที่ทานเพลินมากๆ

ตำแซ่บบาร์ : 
ส้มตำไทยที่มิกซ์หลายๆอย่างเข้าด้วยกัน มีแมงกะพรุนด้วยนะ รสเปรี้ยวหวานนำ รสโปรดเลยค่ะ จ๊ะจ๋าว่าอร่อยดี กรุบกรับทุกคำ

หมี่ผัดกระเฉด : 
หน้าตาดูธรรมดาแต่ว่ารสชาติสุดยอดค่ะ เมนูนี้ทำให้จ๊ะจ๋าวางส้อมไม่ลงเลย เส้นหมี่แซ่บทุกเส้น ผัดเข้าถึงเครื่อง แนะนำให้ลองเลยค่ะ

ลาบทอด :
กรอบนอกนุ่มใน ด้านในจะคล้ายๆเหมือนกับยังไม่สุก แต่จริงๆแล้วสุกค่ะ

ตำปูปลาร้า :
จานนี้บรรยายไม่ถูกเพราะไม่ได้ทานค่ะ ไม่ทานปลาร้าค่ะ แหะๆ

เอ็นข้อไก่ทอด : 
หลายๆคนทานกันสุกเลย แต่จ๊ะจ๋าไม่ทานค่ะ เป็นอีกเมนูที่บอกว่าอร่อยเหมือนกัน

ไก่ย่างแซ่บบาร์ : 
เสิร์ฟพร้อมน้ำจิ้ม 3 ครก มีน้ำจิ้มไก่, น้ำจิ้มแจ่ว และ น้ำจิ้มแจ่วแบบข้น เนื้อไก่ย่างนุ่ม ไม่เหนียว ไม่ติดมันนี่ชอบมาก สวยๆที่ไดเอตก็ทานได้ไม่ต้องกลัวค่ะ

หนวดหมึกย่าง : 
เป็นเมนูแกล้มชั้นยอดเลย หมึกสดๆย่างหนุบหนับ ทานคู่กับน้ำจิ้มแล้วเพลิน แปปเดียวก็หมดจานค่ะ

บรรยากาศร้าน : ร้านบรรยากาศชิลๆ ทานอาหารอีสานแซ่บๆแต่ฟังเพลงสากลเบาๆ มีทีวีให้ดูบอลด้วยค่ะ ไว้มาเชียร์บอลแบบแซ่บๆกับเพื่อนก็โอ นั่งเม้ามอยตามประสาสาวๆแบบไม่อ้วนก็ได้ รึจะมาทานกับแฟนนั่งฟังเพลงเบาๆก็โอ

การบริการ : พนักงานในร้านบริการดีค่ะ ดูแลทั่วถึง ต้อนรับแขกดี อาหารก็ได้ไว เมนูไม่มีตกหล่น
